কার্লোস এনরিকে কাজিমিরো (; জন্ম: ২৩ ফেব্রুয়ারি ১৯৯২; কাজিমিরো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন।  ২০০২–০৩ মৌসুমে, ব্রাজিলীয় ফুটবল ক্লাব সাও পাওলোর যুব পর্যায়ের হয়ে খেলার মাধ্যমে কাজিমিরো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০ সালে, সাও পাওলোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; সাও পাওলোর হয়ে তিনি ৬২ ম্যাচে ৬টি গোল করেছেন। অতঃপর ২০১২–১৩ মৌসুমে রিয়াল মাদ্রিদ কাস্তিয়া এবং রিয়াল মাদ্রিদের হয়ে ধারে খেলার পর পরবর্তী মৌসুমে তিনি প্রায় ৬ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন, যেখানে তিনি সকল প্রতিযোগিতায় ৩৩৬ ম্যাচে ৩১টি গোল করার পাশাপাশি সর্বমোট ১৮টি শিরোপা জয়লাভ করেছেন। ২০২২–২৩ মৌসুমে, তিনি প্রায় ৬০ মিলিয়ন ইউরোর বিনিময়ে রিয়াল মাদ্রিদ হতে ইংরেজ ক্লাব ম্যানচেস্টার ইউনাইটেডে যোগদান করেছেন।  ২০০৯ সালে, কাজিমিরো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৬৯ ম্যাচে ৫টি গোল করেছেন। তিনি ব্রাজিলের হয়ে দুইটি ফিফা বিশ্বকাপ (২০১৮ এবং ২০২২) এবং চারটি কোপা আমেরিকায় (২০১৫, ২০১৬, ২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।  ব্যক্তিগতভাবে, কাজিমিরো বেশ কিছু পুরস্কার জয়লাভ করেছেন, যার মধ্যে ২০২১ কোপা আমেরিকার সেরা একাদশে অন্তর্ভুক্তি অন্যতম।   প্রারম্ভিক জীবন  কার্লোস এনরিকে কাজিমিরো ১৯৯২ সালের ২৩শে ফেব্রুয়ারি তারিখে ব্রাজিলের সান হোসে দোস কাম্পোসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাজিমিরো ব্রাজিল অনূর্ধ্ব-১৭ এবং ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৯ সালে, তিনি ব্রাজিল অনূর্ধ্ব-১৭ দলের হয়ে ২০০৯ দক্ষিণ আমেরিকান অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, যেখানে তিনি ৫ ম্যাচে ১টি গোল করেছেন। একই বছরে তিনি ২০০৯ ফিফা অনূর্ধ্ব-১৭ বিশ্বকাপে অংশগ্রহণ করলেও তার দল প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। দুই বছর পর ব্রাজিল অনূর্ধ্ব-২০ দলের হয়ে তিনি ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপের শিরোপা জয়লাভ করেছেন। একই বছরে অনুষ্ঠিত ২০১১ ফিফা অনূর্ধ্ব-২০ বিশ্বকাপের শিরোপা জয়লাভ করার মাধ্যমে তিনি ব্রাজিলের হয়ে সাফল্যের ধারাবাহিকতা বজায় রাখেন, উক্ত প্রতিযোগিতার ফাইনালের অতিরিক্ত সময়ে তার দল পর্তুগাল অনূর্ধ্ব-২০ দলকে ৩–২ গোলের ব্যবধানে পরাজিত করে উক্ত প্রতিযোগিতার ইতিহাসে পঞ্চমবারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ২৩ ম্যাচে অংশগ্রহণ করে ৪টি গোল এবং ৩টি শিরোপা জয়লাভ করেছেন।  ২০১১ সালের ১৫ই সেপ্টেম্বর তারিখে, মাত্র ১৯ বছর ৬ মাস ২৩ দিন বয়সে, ডান পায়ে ফুটবল খেলায় পারদর্শী কাজিমিরো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় পাওলিনিয়োর বদলি খেলোয়াড় হিসেবে তিনি মাঠে প্রবেশ করেন; ম্যাচটি ০–০ গোলে ড্র হয়েছিল। ব্রাজিলের হয়ে অভিষেকের বছরে কাজিমিরো মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ৭ বছর ৯ মাস ৭ দিন পর, ব্রাজিলের জার্সি গায়ে প্রথম গোলটি করেন; ২০১৯ সালের ২২শে জুন তারিখে, পেরুর বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১৭ সালের ৫ই অক্টোবর তারিখে, তিনি বলিভিয়ার বিরুদ্ধে ম্যাচে ব্রাজিলের হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল।  কাজিমিরো রাশিয়ায় অনুষ্ঠিত ২০১৮ ফিফা বিশ্বকাপের জন্য তিতের অধীনে ঘোষিত ব্রাজিল দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৭ই জুন তারিখে, তিনি সুইজারল্যান্ডের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৪ ম্যাচে অংশগ্রহণ করেছেন।  ২০২১ সালের ৮ই জুন তারিখে প্যারাগুয়ের আসুনসিওনের দেফেন্সোরেস দেল চাকো স্টেডিয়ামে অনুষ্ঠিত প্যারাগুয়ের বিরুদ্ধে ম্যাচে অংশগ্রহণ করার মাধ্যমে তিনি ব্রাজিলের জার্সি গায়ে তার ৫০তম ম্যাচ খেলেছেন, ম্যাচটি ব্রাজিল ২–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলার পাশাপাশি ব্রাজিলের অধিনায়কের দায়িত্ব পালন করেছেন।   ব্যক্তিগত জীবন  ২০২০ সালের ৭ই নভেম্বর তারিখে তার কোভিড-১৯ পরীক্ষায় ইতিবাচক ফলাফল এসেছিল।  কাজিমিরো ফিফা ১৯-এর জন্য একটি প্রচারমূলক ট্রেলারে কাজ করেছেন।   পরিসংখ্যান  180px|থাম্ব|ডান|ব্রাজিলের হয়ে খেলছেন কাজিমিরো  আন্তর্জাতিক    দল  সাল  ম্যাচ  গোল ব্রাজিল  ২০১১  ১  ০ ২০১২  ৪  ০ ২০১৪  ২  ০ ২০১৫  ২  ০ ২০১৬  ৪  ০ ২০১৭  ৭  ০ ২০১৮  ১২  ০ ২০১৯  ১৪  ৩ ২০২০  ২  ০ ২০২১  ১১  ১ ২০২২  ১০  ২ সর্বমোট  ৬৯  ৬   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২২ জুন ২০১৯  অ্যারেনা করিন্থিয়ান্স, সাও পাওলো, ব্রাজিল    ১–০  ৫–০  ২০১৯ কোপা আমেরিকা  ২  ৬ সেপ্টেম্বর ২০১৯  হার্ড রক স্টেডিয়াম, মায়ামি, মার্কিন যুক্তরাষ্ট্র    ১–০  ২–২  প্রীতি ম্যাচ  ৩  ১৩ অক্টোবর ২০১৯  জাতীয় স্টেডিয়াম, কালাং, সিঙ্গাপুর    ১–১  ১–১  ৪  ২৩ জুন ২০২১  নিলতোন সান্তোস স্টেডিয়াম, রিউ দি জানেইরু, ব্রাজিল    ২–১  ২–১  ২০২১ কোপা আমেরিকা  ৫  ২৭ জানুয়ারি ২০২২  রোদ্রিগো পাস দেলগাদো স্টেডিয়াম, কিতো, ইকুয়েডর    ১–০  ১–১  ২০২২ ফিফা বিশ্বকাপ বাছাইপর্ব  ৬  ২৮ নভেম্বর ২০২২  স্টেডিয়াম ৯৭৪, দোহা, কাতার    ১–০  ১–০  ২০২২ ফিফা বিশ্বকাপ    অর্জন    ক্লাব  সাও পাওলো  কোপা সুদামেরিকানা: ২০১২  রিয়াল মাদ্রিদ  লা লিগা: ২০১৬–১৭, ২০১৯–২০, ২০২১–২২  কোপা দেল রেই: ২০১৩–১৪  স্পেনীয় সুপার কাপ: ২০১৭, ২০১৯–২০, ২০২১–২২  উয়েফা চ্যাম্পিয়নস লিগ: ২০১৩–১৪, ২০১৫–১৬, ২০১৬–১৭ ২০১৭–১৮, ২০২১–২২  উয়েফা সুপার কাপ: ২০১৬, ২০১৭  ফিফা ক্লাব বিশ্বকাপ: ২০১৬, ২০১৭, ২০১৮   আন্তর্জাতিক  ব্রাজিল অনূর্ধ্ব-১৭  দক্ষিণ আমেরিকান অনূর্ধ্ব-১৭ চ্যাম্পিয়নশিপ: ২০০৯  ব্রাজিল অনূর্ধ্ব-২০  দক্ষিণ আমেরিকান অনূর্ধ্ব-২০ চ্যাম্পিয়নশিপ: ২০১১  ফিফা অনূর্ধ্ব-২০ বিশ্বকাপ: ২০১১  ব্রাজিল  কোপা আমেরিকা: ২০১৯   তথ্যসূত্র    বহিঃসংযোগ                      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সাও জোসে দোস কাম্পোসের ব্যক্তি বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়